Lubāna (stacija)
Šis raksts ir par dzelzceļa staciju. Par pilsētu skatīt rakstu Lubāna. Lubāna ir bijušās dzelzceļa līnijas Madona—Lubāna galastacija Lubānas pilsētā. To slēdza 1990. gadā, kad slēdza pašu līniju. Stacijas ēka mūsdienās tiek izmantota kā dzīvojamā māja. Ēka atrodas Vidzemes un Stacijas ielu savienojuma vietā. Saglabājies oriģinālais ēkas dekorējums — dzelzceļa emblēma (ritenis ar spārniem) un pļaujas sižets ar izkaptīm un vārpām. Saglabājies arī dzelzceļa luksofors pie kādreizējās Melioratoru ielas pārbrauktuves. Bijušais lokomotīvju apgriešanās trijstūris mūsdienās apbūvēts ar privātmājām, bet līnijas strupceļš aiz Cesvaines ielas aizaudzis ar krūmiem.